༄༅། །སྙན་ངག་གི་རྒྱན་གསལ་བྱེད་མདོར་བསྡུས་པ་དབྱངས་ཅན་
དགའ་བས་སྦྱར་བ་བཞུགས་སོ། །ཤུབྷཾ།
བོ་དོང་པཎ་ཆེན་ཕྱོགས་ལས་རྣམ་རྒྱལ།
ཨོཾ་སྭ་སྟི། འཇིག་རྟེན་དབང་པོའི་ཞལ་འཁྲུངས་མ། །ཚངས་པའི་བུ་མོ་ཡིད་འཕྲོག་མ། །
ངག་གི་ལྷ་མོ་དབྱངས་ཅན་མ། །རྒྱལ་བར་གྱུར་ཅིག་བདག་གི་མ། །
འདིར་སྙན་ངག་གི་ལུས་མཛེས་པར་བྱེད་པའི་དོན་རྒྱན་སོ་ལྔ་ཡོད་དེ། གཞུང་ལས། རང་
བཞིན་བརྗོད་དང་དཔེ་དང་ནི། །གཟུགས་ཅན་གསལ་བྱེད་སྐོར་བ་དང༌། །འགོག་དང་དོན་གཞན་
བཀོད་པ་དང་། །ལྡོག་པ་ཅན་དང་སྲིད་པ་ཅན། །བསྡུས་དང་ཕུལ་བྱུང་རབ་རྟོག་དང་། །རྒྱུ་དང་ཕྲ་མོ་
ཆ་དང་རིམ། །དགའ་དང་ཉམས་ལྡན་གཟི་བརྗིད་ཅན། །རྣམ་གྲངས་བརྗོད་དང་ཀུན་ཏུ་ཕན། །རྒྱ་ཆེ་
བསྙོན་དོར་སྦྱར་བ་དང༌། །ཁྱད་པར་མཚུངས་པས་སྦྱར་བ་དང༌། །འགལ་དང་སྐབས་མིན་བསྟོད་པ་
དང༌། །ཟོལ་བསྟོད་ངེས་པར་བསྟན་པ་དང༌། །ལྷན་ཅིག་བརྗོད་དང་ཡོངས་བརྗེས་ཤིས། །རབ་སྤེལ་
དེ་ནས་དགོངས་པ་ཅན། །འདི་དག་ཚིག་རྣམས་དག་ལ་ནི། །རྒྱན་དུ་སྔོན་གྱིས་མཁས་པས་བསྟན། །
ཅེས་གསུངས་པའི་དང་བོ་རང་བཞིན་གྱི་རྒྱན་ནི། བརྗོད་བྱ་གང་ཡིན་པ་དེའི་རིགས་སམ། ཡོན་ཏན་
ནམ་བྱ་བའམ། རྫས་ལ་སོགས་པ་མདོར་ན་གནས་ལུགས་ཇི་ལྟར་ཡིན་པ་བཞིན་དུ་སྒྲོ་སྐུར་མེད་པར་
བརྗོད་བྱའི་སྙན་ངག་སྟེ། དཔེར་ན། རྟ་བདུན་རྒྱལ་བོ་མཁའ་ལ་རྒྱུ། །ཛཱ་ཧུའི་བུ་མོས་དྲི་མ་སེལ། །རྒྱ་
མཚོ་གནས་ན་དུག་ཅན་གནས། །དམ་པ་རྣམས་ནི་དུལ་བར་གནས། །ཞེས་པ་ལྟ་བུའོ། །
གཉིས་པ་དཔེའི་རྒྱན་ནི། འདྲ་ཡུལ་ལམ་འདྲ་ཆོས་དེས་དེ་དང་དོན་གཉིས་མཚུངས་པར་
293

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
སྟོན་པ་སྟེ། དཔེར་ན། ཞལ་རས་སྟོན་ཟླ་བཞིན་དུ་མཛེས། །གསུང་ནི་ཚངས་པའི་དབྱངས་ལྟར་སྙན། །
ཐུགས་ནི་རྒྱ་མཚོའི་རྗེས་སུ་འགྲོ། །ཡོན་ཏན་ནམ་མཁའི་ཁྱོན་ལ་འགྲན། །ཞེས་པ་ལྟ་བུའོ། །
གསུམ་པ་གཟུགས་ཅན་གྱི་རྒྱན་ནི། དཔེ་དོན་གཉིས་ཐ་དད་དུ་མ་བཀོད་པར་དོན་ཉིད་
དཔེའི་གཟུགས་སུ་བཀོད་པ་སྟེ། དཔེར་ན། ཁྱོད་ཞལ་ཟླ་བའི་དཀྱིལ་འཁོར་ལས། །གསུང་གི་འོད་
དཀར་སྤྲོས་པ་ཡིས། །བདག་བློའི་ཀུ་མུད་རྒྱས་གྱུར་ནས། །རྟོགས་པའི་ཟེའུ་འབྲུ་གསལ་བར་འགྱུར། །
ཞེས་པ་ལྟ་བུའོ། །
བཞི་བ་གསལ་བྱེད་ཀྱི་རྒྱན་ནི། བརྗོད་བྱའི་གཙོ་བོའི་ཁྱད་པར་གྱི་གཞི་དེ་ཁྱད་ཆོས་དེའི
གནས་སྐབས་ཚིག་དོན་ཐམས་ཅད་འབྲེལ་ཞིང་སྦྱར་དུ་རུང་བ་དང་། དེ་ཡང་ཁྱད་པར་དང་བོར་ཡོད་
ན་ཐོག་མའི་གསལ་བྱེད། བར་ན་ཡོད་ན་བར་གྱི་གསལ་བྱེད། མཐའ་མར་ཡོད་ན་མཐའ་མའི་
གསལ་བྱེད་དུ་འགྱུར་ཏེ། དཔེར་ན། ཆོས་བཟང་མདུན་སར་ལྷ་ཡི་བུ། །ཆུ་འཛིན་གཞོན་ནུ་ནམ་
མཁའ་དང༌། །ས་ལ་གླང་ཆེན་རྣམ་བཤད་འདིའང༌། །མཁས་པ་དག་གི་ཁྲོད་ན་རྒྱུ། །ཞེས་པ་ལྟ་བུ།
ལྔ་བ་སྐོར་བའི་རྒྱན་ནི། ཚིགས་བཅད་རྐང་བ་བཞི་བའི་ཐོག་མཐའ་བར་གསུམ་གང་རུང་
དུ་དོན་འདྲ་བའི་ཚིག་འདྲ་བ་གང་རུང་རེ་སྐོར་བའི་རྒྱན་ཏེ། དཔེར་ན། ཚུལ་ཁྲིམས་རྒྱན་གྱིས་མཛེས་
པ་ལུས་ཀྱི་དཔལ། །ཟབ་དབྱངས་ཆོས་སྒྲ་སྒྲོག་པ་ངག་གི་དཔལ། །རྟོགས་པ་དགེ་བས་བརྒྱན་པ་
ཡིད་ཀྱི་དཔལ། དཔལ། །གསུམ་ལྡན་མཁས་པའི་དབང་བོ་འདྲེན་པའི །གསུམ་ལྡན་མཁས་པའི་དབང་བོ་འདྲེན་པའི་དཔལ། །ཞེས་པ་ལྟ་བུའོ། །
དྲུག་པ་འགོག་པའི་རྒྱན་ནི། མེད། མ་ཡིན། མ་འགྲོ། ག་ལ་ཞིག་ཅེས་དགག་པའི་ཚིག་
སྦྱར་བའི་རྒྱན་ཏེ། དཔེར་ན། ཞལ་རས་ཉིད་ཀྱིས་བདག་ཡིད་འཕྲོག་ན་མིག་ཟུར་མདའ་དེས་ཅི་ཞིག་
བྱ། །སྐུ་ལ་དྲི་མའི་འདག་སྦྱང་མེད་ན་ཙན་དན་ཆུ་ཡིས་བཀྲུས་པས་ཅི། །ལང་ཚོའི་ཚེ་ན་གྲོགས་སུ་
མེད་ན་རྒས་ནས་ཁྱོད་ཉིད་དོན་མ་མཆིས། །དུས་འདིར་རྩེ་དགའི་དགའ་སྟོན་མེད་ན་ཕ་རོལ་དག་ཏུ་
མཐོང་མི་འགྱུར། །ཞེས་པ་ལྟ་བུ།
བདུན་པ་དོན་གཞན་བཀོད་པའི་རྒྱན་ནི། བསྒྲུབ་བྱའི་དངོས་པོ་གཞན་ཞིག་སྔོན་ལ་བརྗོད་
ནས། དེ་ནས་དེའི་སྒྲུབ་བྱེད་སྤྱི་ཁྱབ་ནུས་པ་ཅན་ཞིག་བཀོད་པ་སྟེ། དཔེར་ན། སྟོབས་ལྡན་ལང་ཀའི་
294

སྙན་ངག་གི་རྒྱན་གསལ་བྱེད་མདོར་བསྡུས་པ་དབྱངས་ཅན་དགའ་བས་སྦྱར་བ།
བདག་པོ་དེའང༌། །ལས་ཀྱི་དབང་གིས་ཕ་རོལ་སོང༌། །སྐྱེས་པ་འདི་ཀུན་འཆི་བ་ཡིས། །ངེས་པ་ལས་
ནི་སུས་འགོག་ནུས། །ཞེས་པ་ལྟ་བུའོ། །
བརྒྱད་པ་ལྡོག་པ་ཅན་ནམ་འབྱེད་པ་ཅན་གྱི་རྒྱན་ནི། སྔོན་ལ་ཆོས་གཉིས་མཚུངས་པར་
བསྟན་ནས། དེ་ནས་ཡང་མི་མཚུངས་པའི་ཁྱད་པར་ཡོད་པར་སྟོན་པ་སྟེ། དཔེར་ན། ཁྱེད་ཀྱིས་ཞལ་
དང་ཀུན་དའི་གཉེན། །དཀར་གསལ་མཛེས་པར་མཚུངས་མོད་ཀྱི། །ཟླ་བ་རི་བོང་གཟུགས་ཀྱི་
མཚན། །ཁྱོད་ཞལ་པདྨའི་སྤྱན་གྱིས་སོ། །ཞེས་པ་ལྟ་བུ།
དགུ་བ་སྲིད་པ་ཅན་གྱི་རྒྱན་ནི། དངོས་པོ་འགའ་ཞིག་འཇིག་རྟེན་དུ་གྲགས་པའམ། རྒྱུ་
འགའ་བཀག་ནས་རྒྱུ་མེད་པར་ཡང་འབྲས་བུ་སྲིད་པར་སྟོན་པ་སྟེ། དཔེར་ན། འདམ་རྫོབ་མེད་པར་
འདི་བསྐྱིལ་བྱུང༌། །ཁྲོལ་བྱེད་མེད་པར་སིལ་སྙན་གྲག །མ་བརྒྱན་པར་ཡང་རབ་མཛེས་མ། །བཀུག་
པ་མིན་པར་མི་འབྱུང་ངོ༌། །ཞེས་པ་ལྟ་བུའོ། །
བཅུ་བ་བསྡུས་པ་བརྗོད་པའི་རྒྱན་ནི། ཞེ་འདོད་ཀྱི་བརྗོད་བྱ་གཞན་ཞིག་ལ་བསམ་ནས།
ངག་ཏུ་དངོས་པོ་གཞན་ཞིག་བརྗོད་པ་སྟེ། དཔེར་ན། ལེགས་པར་ཕུལ་ཏུ་བྱུང་བ་འགའ་ཞིག་རྩོམ་
པའི་ཚེ་སྨྲས་པ། གང་གི་ཟླ་བའི་འོད་ཉམས་ཤིང༌། །འབྱུང་བོའི་བྱ་ཚོགས་མི་འདོད་ཀྱང༌། །མུན་སེལ་
པད་ཚལ་རྒྱས་ཆེད་དུ། །འོད་སྟོང་ལྡན་པའི་ཤར་བར་གྱུར། ། ཅེས་པ་ལྟ་བུ།
བཅུ་གཅིག་པ་ཕུལ་བྱུང་གི་རྒྱན་ནི། བརྗོད་བྱའི་དོན་དེ་མཆོག་ཏུ་གྱུར་པ་ཉིད་ཀྱི་འཇིག་
རྟེན་གྱི་མཚམས་ལས་བརྒལ་ཏེ། བློའི་ཡུལ་དུ་མི་ཤོང་བ་ཞིག་ཤུགས་ཀྱིས་བརྗོད་པ་སྟེ། དཔེར་ན། ཁྱེད་
སྐུ་མཛེས་པ་དཔེ་ལས་འདས། །གསུང་ནི་ཚངས་པའི་དབྱངས་ལས་ལྷག །ཐུགས་ཀྱིས་ཤེས་བྱ་ཀུན་
ལ་ཁྱབ། །དཔག་བསམ་ཡོན་ཏན་འབྱུང་གནས་སོ། །ཞེས་པ་ལྟ་བུ།
བཅུ་གཉིས་པ་རབ་རྟོག་གི་རྒྱན་ནི། བརྗོད་བྱ་ཇི་ལྟར་གནས་པའི་ཚུལ་ལས་གཞན་དུ་རྟོག་
པས་སྒྲོ་བཏགས་ནས་བརྗོད་པ་སྟེ། དཔེར་ན། གང་སྐུ་མཛེས་པའི་དོ་ཟླ་བཙལ་བའི་ཕྱིར། །རྟ་ལྗང་
ཅན་དང་བདུད་རྩིའི་འོད་ཅན་གྱིས། །གླིང་བཞི་ཀུན་ཏུ་ཉུལ་ཡང་མ་རྙེད་པར། །སྐྱེངས་ཏེ་ལྷ་འགའི་
གདན་ལ་འཁོད་པར་སྙམ། །ཞེས་པ་ལྟ་བུ།
295

རིས་མེད་ཆོས་རིག་གཏེར་མཛོད་ལས།
སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
བཅུ་གསུམ་པ་རྒྱུའི་རྒྱན་ནི། སྐྱེད་བྱེད་ཀྱི་རྒྱན་ལས་འབྲས་བུའམ། བསྒྲུབ་བྱ་འགྲུབ་པར་
སྟོན་པ་སྟེ། དཔེར་ན། མ་ལ་ཡ་ཡིས་དྲི་གཞོན་གྱིས། །ཀུན་གྱི་དགའ་བ་སྐྱེད་པར་བྱེད། །གློག་ཕྲེང་
གསར་བས་མཛེས་པ་ཡིས། །ཆུ་འཛིན་ལས་ནི་ལོ་འདབ་འཕེལ། །ཞེས་པ་ལྟ་བུ།
བཅུ་བཞི་བ་ཕྲ་མོའི་རྒྱན་ནི། བློ་སྔོན་དུ་བཏང་བའམ། མ་བཏང་ཡང་རུང་སྟེ། ལུས་སོགས་
ཀྱི་བརྡ་རྣམ་འགྱུར་གྱིས་དོན་གོ་བར་སྟོན་པའི་ངག་སྟེ། དཔེར་ན། ངག་གི་ལྷ་མོ་དབྱངས་ཅན་མ། །
ཆོས་ཀྱི་བདུད་རྩི་སྟེར་བའི་བརྡར། །མཁྲང་ཞིང་རྒྱས་པའི་ནུ་འབུར་ལས། །འོ་མ་འཛག་པའི་ཚུལ་
དག་བསྟན། །ཞེས་པ་ལྟ་བུ།
བཅོ་ལྔ་བ་ཆའི་རྒྱན་ནི། དངོས་པོའི་རང་བཞིན་གསལ་བོ་དེ་ཟོལ་གྱིས་སྒྲིབ་ཅིང་སྦེད་པར་
བྱེད་པའི་སྙན་ངག་སྟེ། དཔེར་ན། ཁ་ཅིག་མཁས་པའི་མདུན་སར་རྩོད་པའི་ཚེ། །འཁྱོར་བས་ལག་པ་
འདར་བར་གྱུར་པ་ན། །མཛེས་པའི་རྣམ་འགྱུར་དག་ཏུ་བསྒྱུར་བའི་ཕྱིར། །མཁའ་ལྡིང་དབང་བོའི་
མདའ་ལྟར་སྒྱུར་བར་བྱེད། །ཅེས་པ་ལྟ་བུ།
བཅུ་དྲུག་པ་རིམ་པ་ཅན་གྱི་རྒྱན་ནི། ཚིགས་སྔ་མ་དང་ཕྱི་མ་རྣམས་ཀྱིས་བརྗོད་བྱ་རིམ་པ་
བཞིན་སྦྱར་ནས་གོ་བར་བྱེད་པའི་ངག་སྟེ། དཔེར་ན། དཀར་དམར་མཁྲང་དང་མཉེན་པ་སྟེ། །སོ་
དང་སེན་མོའི་སྐྱོན་ཡོན་ཏན། །སྐུ་གསུང་ཐུགས་ཀྱིས་ཡོན་ཏན་དང༌། །མཛེས་སྙན་ཟབ་བྲི་སྤེལ་བ་
ལེགས། །ཞེས་པ་ལྟ་བུ།
བཅུ་བདུན་པ་དགའ་བའི་རྒྱན་ནི། ངག་སྟེ་ཐོས་པ་ན་དགའ་བའི་ཉམས་འཆར་བའི་དགའ་
བ་བསྐྱེད་པ་སྟོན་པ་སྟེ། དཔེར་ན། རིན་ཆེན་རང་བཞིན་མ་བཟང་ན། །ལང་ཚོས་མྱོས་པའི་
གཞོན་ནུ་དེ། །འདོད་དགུ་སྟེར་བའི་དགའ་མ་དང༌། །རྩེ་དགའི་རྣམ་འགྱུར་ཅི་ཡང་བྱེད། །ཅེས་པ་ལྟ་
བུའོ། །
བཅོ་བརྒྱད་པ་ཉམས་ལྡན་གྱི་རྒྱན་ནི། ངག་སྟེ་སྨྲས་པ་ནི་ཉན་པ་བོའི་བློ་ཡུལ་དུ་སྒེག་པ་
དང་། དཔའ་བ་དང༌། དགོད་བྲོ་བ་ལ་སོགས་པའི་ཉམས་འཆར་བ་སྟེ། དཔེར་ན། མི་གཙང་བའི་
ཉམས་ལྡན་ནི། སུམ་ཅུ་སོ་དྲུག་མི་གཙང་བའི། །རྫས་ཀྱིས་གང་བའི་བྱང་ཁོག་འདི། །སྒོ་དགུ་དག་
296

སྙན་ངག་གི་རྒྱན་གསལ་བྱེད་མདོར་བསྡུས་པ་དབྱངས་ཅན་དགའ་བས་སྦྱར་བ།
ནས་འབབ་པ་དེས། །ནང་ན་གནས་པ་གསལ་བར་མཚོན། །ཞེས་པ་ལྟ་བུའོ། །
མད
བཅུ་དགུ་བ་གཟི་བརྗིད་ཅན་གྱི་རྒྱན་ནི། ཚིག་འགའ་ཞིག་སྨྲས་པ་ན། སྨྲ་བ་བོ་གཟི་བརྗིད་
ཅན་ནམ། ང་རྒྱལ་ཅན་དུ་གོ་བའི་ངག་སྟེ། དཔེར་ན། གོ་བོ་རབ་བྱམས་གཞུང་ལུགས་ལ། །དེ་ཉིད་
གཉིས་པ་ལྟ་བུ་ཡིན། །ལོག་པར་སྨྲ་བའི་སྐྱེས་བུ་དག །མ་འཇིགས་ཁོ་བོས་རྗེས་སུ་འཛིན། །ཅེས་པ་
ལྟ་བུ།
ཉི་ཤུ་བ་རྣམ་གྲངས་བརྗོད་པའི་རྒྱན་ནི། འདོད་པའི་དོན་དེ་དངོས་སུ་མ་བརྗོད་པར་དེ་
འགྲུབ་པའི་ཕྱིར་དུ། རྣམ་པ་གཞན་གྱིས་སྒོ་ནས་དོན་འགྲུབ་ཐབས་བརྗོད་པ་སྟེ། དཔེར་ན། ཉིན་
བྱེད་ནུབ་ཚེ་གཞོན་ནུ་དང༌། །དགའ་མ་དག་ལ་འགའ་ཞིག་གིས། །ཁོ་བོ་དཀོན་མཆོག་མཆོད་དུ་འགྲོ། །
ཁྱོད་གཉིས་དལ་གྱིས་འདུག་པར་མཛོད། །ཅེས་པ་ལྟ་བུ།
ཉེར་གཅིག་པ་ཀུན་ཏུ་ཕན་པའི་རྒྱན་ནི། བྱ་བ་འགའ་ཞིག་བརྩོམ་པ་ལ་སྐལ་བའི་སྟོབས་
ཀྱིས་འབད་མ་དགོས་པ་ན་རྐྱེན་དབང་གིས་སྒྲུབ་བྱེད་ཚོགས་པ་འབྱུང་བར་སྟོན་པ་སྟེ། དཔེར་ན།
ཞིང་ས་འགའ་ཞིག་སོས་ཀའི་དུས། །ཞིང་རྣམས་འབད་པས་ཆུ་འདོད་ཚེ། །འབྲུག་སྒྲ་ལྡན་པའི་ཆུ་
འཛིན་ལས། །ཆར་རྒྱུན་མང་བོ་འབབ་པར་འགྱུར། །ཞེས་པ་ལྟ་བུ།
ཉེར་གཉིས་པ་རྒྱ་ཆེའི་རྒྱན་ནི། བསམ་པའི་འབྱོར་བ་རྒྱ་ཆེ་བར་སྟོན་པའི་ངག་སྟེ། དཔེར་ན།
འགྲོ་ཀུན་སྲིད་པའི་སྡུག་བསྔལ་ལས། །སྐྱོབ་པར་འདོད་པའི་ལྷག་བསམ་ཅན། །རིན་པོ་ཆེ་ཡི་ཐེམ་
སྐས་ལས། །གོང་ནས་གོང་དུ་འཛེག་པར་འགྱུར། །ཞེས་པ་ལྟ་བུ།
ཉེར་གསུམ་པ་བསྙོན་དོར་གྱི་རྒྱན་ནི། དངོས་པོའི་ངོ་བོ་དེ་ལ་འདི་མིན་ཞེས་ཅུང་ཟད་
བསྙོན་ནས་དེ་ལས་ཆོས་གཞན་ཞིག་ཡིན་པར་སྟོན་པ་སྟེ། དཔེར་ན།གང་སྐུ་མཚན་དཔེ་སྤྲས་པ་འདི་
ནི་ཁྱོད་སྐུ་མ་ལགས་འགྲོ་བའི་མིག་གི་དགའ་སྟོན་ལགས། །ཚངས་དབྱངས་ལྟ་བུ་སྙན་པ་འདི་ནི་
ཁྱོད་གསུང་མ་ལགས་ཉེས་པ་སེལ་བའི་ཆུ་རྒྱུན་ལགས། །རྒྱ་མཚོ་ལྟ་བུར་ཟབ་པ་འདི་ནི་ཁྱོད་ཐུགས་
མ་ལགས་ཆོས་ཀུན་གསལ་བའི་མེ་ལོང་ལགས། །གུས་པའི་ཡིད་ཀྱིས་བསྟོད་པ་འདི་ནི་གཅེར་བུ་མ་
ལགས་ཁྱེད་ཀྱི་རང་བཞིན་བརྗོད་པ་ལགས། །ཞེས་པ་ལྟ་བུ།
297

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་གསུམ་པ།
ཉེར་བཞི་བ་སྦྱར་བའི་རྒྱན་ནི། ཚིག་རྐང་གཅིག་ཉིད་ལས་དོན་གཉིས་གཉིས་ཡོད་པར་
སྟོན་པའི་ངག་སྟེ། དཔེར་ན། གང་ཞིག་ཤར་བ་ཙམ་གྱིས་ཀྱང་། །འདབ་མ་རྣམས་ནི་རབ་ཏུ་རྒྱས། །
ལ་ལ་རེག་པས་གདུང་བ་སེལ། །མྱང་ན་བདེ་བ་བསྐྱེད་པ་མོད། །ཅེས་པ་ལྟ་བུ།
ཉེར་ལྔ་བ་ཁྱད་པར་བརྗོད་པའི་རྒྱན་ནི།
རྒྱུ་འགའ་ཞིག་གི་ཁྱད་འཕགས་སུ་བསྟན་པའི་
ཕྱིར་དུ་རྒྱུའི་ཁྱད་ཆོས་ཡོན་ཏན་དང༌། རིགས་དང་བྱ་བ་འགའ་ཞིག་མ་ཚང་ཡང་འབྲས་བུ་བསྐྱེད་ནུས་
སུ་སྟོན་པ་སྟེ། དཔེར་ན། བདུད་ཀྱིས་མངགས་པའི་བཞིན་བཟང་མས། །ལྕགས་ཀྱུ་ཞགས་པ་མེད་
པར་ཡང༌། །ཟུར་མིག་ཅན་གྱིས་སྲེད་ལྡན་གྱི། །ཡིད་ནི་བཀུག་ཅིང་བཅིངས་པར་གྱུར། །ཅེས་པ་
ལྟ་བུ།
ཉེར་དྲུག་བ་མཚུངས་པར་སྦྱར་བའི་རྒྱན་ནི། བརྗོད་པར་འདོད་པའི་དོན་དེ་ལས་ཆེས་ཁྱད་
པར་དུ་འཕགས་པ་ཞིག་དོན་ལ་མཚུངས་པ་ལྟར་བྱས་ནས་བསྟོད་པའི་དོན་སྦྱར་བ་དང་། ཆོས་སྨད
བྱའི་གནས་དང༌། དོན་ལ་མི་མཚུངས་ཀྱང་མཚུངས་པ་ལྟར་སྟོན་པའི་ངག་སྟེ། དཔེར་ན། འཛམ་གླིང་
མཁས་པ་རྒྱན་དྲུག་དང༌། །གངས་ཅན་མཁས་པའི་དབང་བོ་ཁྱོད། །ཡང་དག་དོན་ལ་ལྟ་བ་དང༌། །
འཆད་རྩོད་རྩོམ་པའི་ཚུལ་ནི་མཚུངས། །ཞེས་པ་ལྟ་བུ།
ཉེར་བདུན་པ་འགལ་བའི་རྒྱན་ནི། ཉེར་བདུན་པ་འགལ་བའི་རྒྱན་ནི། དངོས་པོ་ཆོས་འགལ་བ་གཉིས་ཡུལ་གཅིག་ལ་མི་ དངོས་པོ་ཆོ་
འགལ་བར་འགྲོགས་པར་སྟོན་པ་སྟེ། དཔེར་ན། མགོ་སྐྱེས་གངས་རིའི་རྩེ་ལྟར་དཀར་ཡང་བཞིན་
རས་སོལ་བའི་མདོག་ལྟར་ནག །གཉེར་མ་རྒྱ་མཚོའི་འཇིངས་ལྟར་འཁྲིགས་ཀྱང་ལོངས་སྤྱོད་སྟོན་
ཀའི་སྤྲིན་ལྟར་དྭངས། །ཡིད་ནི་སྲིད་སྒྲུབ་མདའ་ལྟར་དྲང་ཡང་ལུས་ནི་ཤ་བའི་ཤིང་ལྟར་འཁྱོག །འདི་
འདྲའི་ཚིག་སྦྱོར་སྨྲ་བ་དཀོན་ཡང་བདག་འདྲའི་བླུན་པོ་ཤིན་